પરંતુ જુઓને, આજે સમય કેટલો બદલાઈ ગયો છે! આવતી કાલે દિવાળી છે. ઘણા ખરા પરિવારો તો દિવાળીની રજાઓમાં ફરવા પણ ઉપડી ગયા હશે. પહેલાના સમયમાં લોકો પરિવારની સાથે હળીમળીને દિવાળી મનાવતા હતા. લોકો પાડોશીઓ અને સગાં-સંબંધીઓના ઘરે દિવાળીની શુભેચ્છાઓ પાઠવવા જવા માટે ખૂબ જ ઉત્સાહી રહેતા. જ્યારે હવે તો ફોન પણ ભાગ્યે જ થાય છે. આજના ઈન્ટરનેટના જમાનામાં લોકો એક ફેસબૂક કે વોટ્સએપ પર એક જ મેસેજને કોપી પેસ્ટ કરીને બધાને મોકલી દે છે. આવી ઓનલાઈન શુભેચ્છાઓમાં પ્રેમ અને લાગણી નહિવત્ જોવા મળે છે.